Diari Oficial de la Generalitat Valenciana


Sumari del DOGV 2362, del 07-10-1994 (1994/832592)

DECRET 209/1994, de 4 d'octubre, del Govern Valencià, pel qual es concedeix l'Alta Distinció de la Generalitat Valenciana a les bandes de música de la Comunitat Valenciana i, en representació seua, a la Federació de Societats Musicals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1994/10/04/209/dof/vci/html**

### Dades del document

Número de DOGV
:   2362

Data del DOGV
:   07-10-1994

Secció del DOGV
:   AUTORITATS I PERSONAL

Número del document
:   1994/832592


Data del document
:   04-10-1994

Organisme emissor


Tipus de document
:   Decret

DECRET 209/1994, de 4 d'octubre, del Govern Valencià, pel qual es concedeix l'Alta Distinció de la Generalitat Valenciana a les bandes de música de la Comunitat Valenciana i, en representació seua, a la Federació de Societats Musicals de la Comunitat Valenciana. [94/6921]  
El Govern Valencià, mitjançant el Decret 28/1986, de 10 de març, va crear l'Alta Distinció de la Generalitat Valenciana per premiar les persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.  
Totes i cadascuna de les bandes de música constitueixen un cos viu que dota d'energia les nostres ciutats i viles, tants i tants pobles valencians on la més antiga i, moltes voltes, l'única institució sociocultural és la seua música.  
Defensen i enalteixen un dels patrimonis més preeminents dels valencians, fet d'aire i de temps, de mesura, número i harmonia, alhora que procuren l'enriquiment cultural, l'educació musical i el conreu d'una de les més belles arts de què ha estat capaç de dotar-se la humanitat i que més ens identifica com a poble.  
Arrelades a un poble treballador, que a més de la cultura de l'esforç posseeix la de la festa, ajuden a protegir i potenciar una fonda vocació valenciana per la música, moltes vegades de manera heroica i sacrificada. Les nostres bandes, coordinades per la Federació de Societats Musicals, igual que han sabut ser fidels a la nostra història estan sabent respondre als reptes de la contemporaneïtat, ampliant els seus horitzons i assumint una permanent voluntat de renovació, evolució i progrés, sense renunciar a posar al servei del nostre poble, mitjançant la seua tasca artística, aquest bé de la intel·ligència i la creació, difusor d'idees i de sons i testimoni de cultura que és la música.  
Per això, a proposta del president de la Generalitat Valenciana i amb la deliberació prèvia del Govern Valencià, en la reunió del dia 4 d'octubre de 1994,  
DECRETE:  
Article únic  
Concedir l'Alta Distinció de la Generalitat Valenciana a les bandes de música de la Comunitat Valenciana i, en representació seua, a la Federació de Societats Musicals de la Comunitat Valenciana.  
València, 4 d'octubre de 1994  
El president de la Generalitat Valenciana,  
JOAN LERMA I BLASCO


Còpia Permalink ELI